Jitkeċċew mix-xogħol wara li nstabu reqdin f'ajruport
Sitt ħaddiema mal-linja tal-ajru Ryanair, li nqabdu reqdin mal-art f'ajruport fi Spanja, tkeċċew minn xogħolhom. Il-linja tal-ajru qalet li r-ritratt, li deher fuq il-midja soċjali, kien wieħed falz, u li l-ħaddiema tkeċċew minħabba imġieba 'mhux xierqa'. Jidher li aktar minn 20 ħaddiema kienu maqbuda f'ajruport f'Malaga wara li kien hemm xi tibdil fl-iskeda tat-titjiriet. Fi stqarrija, Ryanair qalet li r-ritratt għamel ħsara lir-reputazzjoni tal-kumpanija, u minħabba f'hekk, il-kumpanija ma setgħetx tafda aktar lil dawn is-sitt impjegati.